**TÁJÉKOZTATÓ**

**a 2018. szeptember 27-i képviselőtestületi ülésen elhangzott**

**interpellációkra tett intézkedésekről**

**Auer Miklós képviselő-testületi tag**

* Vida József utcai kandeláberrel kapcsolatosan kérné, hogy hozzák helyre.

*Bebes István polgármester helyben megválaszolta a kérdést.*

* megköszöni a 8-as út felújításával kapcsolatban tett lépéseket
* a Rázsó Imre Szakgimnáziummal szemben van egy melegkonyhai létesítmény, melyet nem lehet megközelíteni, mert záróvonalat festettek fel teljesen szakszerűtlenül, kérné ennek helyrehozatalát

*Forró Szilvia irodavezető helyben megválaszolta a kérdést.*

* az internet tele van azzal, hogy a tavaszi választások során pénzeket kaptak az Önkormányzatok és a fel nem használt összeget vissza kell fizetni; az lenne a kérdése, hogy mennyit kellene visszafizetni, ha nem költöttük el, vagy ez az interneten terjedő téves információ

*Dr. Stepics Anita jegyző helyben megválaszolta a kérdést.*

* a IV. Béla király szobornál található zöld övezetnél található nagy jelzőtáblát kidöntött a vihar, kérné a két csonknak az eltávolítását, vagy az eredeti táblát helyezzék vissza

*Városgondnokság a táblát helyreállítva visszahelyezi, 2018. november 15-ig.*

* bizonyos cserjék és fák szakszerű metszését többször kérte már, hogy ne vágják vissza, mert így el fognak pusztulni; kérné, hogy jövő ősszel ne vágják meg

*Városgondnokság a metszési feladatokat szakember irányításával végzi, a kérés jelezve lett feléjük.*

**Bán Miklós képviselő-testületi tag**

* csatlakozna Auer Miklóshoz a választási pénzekkel kapcsolatosan, de erre a választ már megkapta
* felvetése lenne építészetileg, mivel nagyon sokszor interpellált a MOL kút, a Somogyi és a 8-as kivezetői szakaszával kapcsolatosan; személyautóval kifordulni a 8-asra életveszélyes, még annyit sem lehet látni mióta a cirkuszi artisták egy nagy furnérlapot raktak oda, mint eddig; kérné ennek a megoldását, hogy ne legyen baleset

*A cirkuszi plakátokat még aznap eltávolíttattuk, Városgondnokság a növényzetet karbantartja.*

**Csák Tamás képviselő-testületi tag** elmondja, hogy

* a Horvátnádaljai pinka híd deszkázatát kellene kijavítani, ez egy lakossági kérés.

*Városgondnokság 2018. november 30.-ig elvégzi a karbantartást.*

Körmend, 2018.október 17.

Forró Szilvia irodavezető s.k. Sövegjártó Zoltán intézményvezető s.k.